Peter Reinhold von Sivers

Peter Reinhold von Sivers (13. (ukj 24.) mai 1760 – 9. (ukj 21.) aprill 1835 Heimtali) oli põllumees ja Liivimaa rüütelkonna tegelane. 

Elulugu
Ta sündis Õisu mõisniku Friedrich Wilhelm von Siversi (1716−1781) ja tema teise abikaasa Anna von Schulze pojana.Genealogisches Handbuch der baltischen Ritterschaften. Teil: Livland. Bd I. Görlitz, 1929, lk 288-9 . 1776. aastast õppis ta Leipzigi ülikoolis. 1783. aastal sai temast Pärnu kreisikohtu assessor, 1786. aastal Pärnu ja 1789. aastal Viljandi kreisikohtunik. Asehalduskorra ajal oli 1792−1795 Pärnu kreisi aadlimarssal. 1803−1806 oli ta Liivimaa Maakrediidiseltsi eesti distrikti direktsiooni direktor ja 1806−1809 seltsi ülemdirektor. Valiti Pärnumaa kreisisaadikuks. 1818−1833 oli Liivimaa maanõunik. Valiti Liivimaa Üldkasuliku ja Ökonoomilise Sotsieteedi tegevliikmeks. Hiljem oli Pärnu-Viljandi koolikreisi auinspektor. Vastustas pärisorjust.

Perekond
Ta oli kolm korda abielus. 1783. abiellus ta Katharina Louise von Staudeniga (1763−1785), kes suri 1785. aastal sünnitusel. 1788. aastal naitus ta Eva Charlotte von Meyeriga (1763−1827), kuid lahutas abielu 1795. aastal; sellest liidust sündis kolm last. 1802. aastal abiellus ta Katharina Charlotte von Wrangelliga (1777−1848), kellega tal oli kümme last.Genealogisches Handbuch der baltischen Ritterschaften. Teil: Livland. Bd I. Görlitz, 1929, lk 293 .

Heimtali mõis
1785. aastal võttis ta üle Kurvitsa mõisa juhtimise, mis 1793. aastal nimetati ümber Heimtaliks. 1799. aastal põles ühekorruseline poolkelpkatusega härrastemaja maha.

Viited

Kirjandus


 Välislingid 
Peter von Siversi genealoogia

Kategooria:Liivimaa maanõunikud
Kategooria:Liivimaa mõisnikud
Kategooria:Eestimaa aadlikud
Kategooria:Liivimaa Üldkasuliku ja Ökonoomilise Sotsieteedi tegevliikmed
P
Kategooria:Sündinud 1760
Kategooria:Surnud 1835